Diari Oficial de la Generalitat Valenciana


Sumari del DOGV 4693, del 17-02-2004 (2004/42)

RESOLUCIÓ de 22 de juliol de 2003, del conseller d'Economia, Hisenda i Ocupació, per la qual s'autoritza la incorporació de romanents de crèdit de l'exercici 2002 al pressupost 2003.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4693

Data del DOGV
:   17-02-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/42


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 22 de juliol de 2003, del conseller d'Economia, Hisenda i Ocupació, per la qual s'autoritza la incorporació de romanents de crèdit de l'exercici 2002 al pressupost 2003. [2004/X42]
  
La Llei 10/2001, de 27 de desembre, de Pressupostos de la Generalitat Valenciana per a 2002, determina l'existència del SERVEF com una entitat pressupostària diferenciada de la Generalitat Valenciana. En aquest sentit, durant l'exercici 2002, a banda del finançament directe de l'Estat, els ingressos del SERVEF van procedir de la Generalitat Valenciana, tant de fons propis d'aquesta com de fons estructurals de la Unió Europea, aquestos dos a càrrec del programa 09.08.32546.
  
El finançament de la Generalitat Valenciana va ser lliurat en la totalitat abans de l'acabament de l'exercici 2002, incloent-hi el finançament de les accions d'Ocupació i Formació cofinançades pel FSE i el FEDER, de la qual cosa resulta que la totalitat de les citades accions ha sigut ja pagada al SERVEF.
  
Tot això justifica la incorporació dels saldos de romanents als crèdits previstos en la Llei de Pressupostos per a 2003, a fi d'atendre les obligacions de pagament derivades de compromisos de despesa cofinançada amb fons de la Unió Europea que figuren com a romanents pressupostaris al tancament de l'exercici corrent 2002, de manera que aquestos constituïsquen finançament addicional per a 2003, l'objecte dels quals serà possibilitar l'execució de les accions cofinançades amb fons europeus en el marc del Programa Operatiu 2000-2006.
  
Aquesta incorporació de romanents significa la reobertura dels projectes d'inversió codificats QR345 «Equipament i reposició centres SERVEF», en el subprograma 322.51, i QN 200 «Equipament posada en marxa centres FIP», en el subprograma 322.52 del SERVEF.
  
Vista la proposta de la directora general del SERVEF, l'informe de la Intervenció Delegada en aquest organisme, i els informes favorables dels òrgans responsables de la coordinació dels fons europeus; tenint en compte el que disposa l'article 69 del Reial Decret Legislatiu 1091/1988, de 23 de setembre, pel qual s'aprova el Text Refós de la Llei General Pressupostària; l'article 30 de la Llei d'Hisenda Pública de la Generalitat Valenciana; els articles 18 i 20 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003, i l'article 25.2 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
  
Autoritzar la reobertura del projecte QR345 «Equipament reposició centre SERVEF» en el subprograma 322.51 «Foment d'Ocupació».
  
Autoritzar la reobertura del projecte QN200 «Equipament posada en marxa centre FIP» en el subprograma 322.52 «Formació Professional Ocupacional».
  
Autoritzar la incorporació de romanents de crèdits compromesos en l'exercici corrent 2002, de manera que aquestos constituïsquen finançament addicional per a 2003, amb el detall que figura en el quadre annex.
  
València, 22 de juliol de 2003.- El conseller: Gerardo Camps Devesa.